
_START_ARTICLE_
Togekspeditionssted
_START_PARAGRAPH_
Et togekspeditionssted er et fagudtryk inden for dansk jernbanedrift, der både omfatter stationer og holdesteder._NEWLINE_Almindeligt opfattes en (jernbane)station som et sted hvor passagerer kan stige af og på tog eller gods kan ekspederes. Der findes dog også stationer, der etableret alene af hensyn til driften, f.eks. Ølsemagle Station og Snoghøj Station.
_START_SECTION_
Stationer
_START_PARAGRAPH_
En station er et togekspeditionssted, der hele eller dele af døgnet deltager i den sikkerhedsmæssige afvikling af toggangen. En station har centralsikring og er dækket af indkørselssignaler (I-signaler) eller venstresporindkørselssignaler (VI-signaler)._NEWLINE_En station er togfølgestation når den deltager i den sikkerhedsmæssige afvikling af toggangen. Den er kan være lukket (i togfri tidsrum) og den kan være ubetjent (i togtid) og deltager da ikke i den sikkerhedsmæssige afvikling af toggangen. En ubetjent station hører til den fri bane.
_START_SECTION_
Holdesteder
_START_PARAGRAPH_
Et holdested er et togekspeditionssted, som ikke deltager i den sikkerhedsmæssige afvikling af toggangen, og derfor hører til den fri bane. Holdesteder deles i sidespor (med og uden dækningssignal) og trinbræt. Et trinbræt er et holdested uden sikring, hvor passagerudveksling kan finde sted. Et trinbræt kan ligge helt eller delvist på en station. (De fleste ligger dog på fri bane.)